[{"text_idx": "#000001", "text": "Mae eich preifatrwydd yn bwysig iawn i ni ac rydym felly wedi adnweyddu ein polisi preifatrwydd i fod yn gymwys a deddfwriaeth GDPR newydd. Gellir gweld y polisi drwy glicio yma."}, {"text_idx": "#000009", "text": "Mae hi\u2019n dymor y diolch. Gydol mis Hydref roedd capeli ein gwlad yn fwrlwm o wasanaethau diolchgarwch ac er bod hynny wedi dirwyn i ben, a bydd y mis hwn yn llawn dathlu a diolch wrth dderbyn anrhegion Nadolig. Mae pawb yn gwybod beth yw hi i fod yn ddiolchgar."}, {"text_idx": "#000012", "text": "Mae\u2019n beth diddorol fod cymaint o bobl yn teimlo\u2019n ddiolchgar am fywyd \u2013 rwy\u2019n siw\u0302r ein bod i gyd wedi teimlo hynny rywdro. Weithiau byddwn yn ddiolchgar am fywyd ei hun, neu am ein sefyllfa freintiedig yn y byd hwn. I bwy yr ydym yn teimlo\u2019n ddiolchgar? Neu meddyliwch am berson sy\u2019n cael ei arbed rhag anaf difrifol wedi bod mewn damwain car \u2013 go brin y byddai\u2019n diolch i fetel a phlastig y car, eto rydym yn clywed pobl yn dweud dro ar o\u0302l tro eu bod yn ddiolchgar am gael y fath ddihangfa."}, {"text_idx": "#000015", "text": "Oherwydd y mae\u2019r hyn y gellir ei wybod am Dduw yn amlwg iddynt, a Duw sydd wedi ei amlygu iddynt."}, {"text_idx": "#000016", "text": "Un o\u2019r breintiau mawr rwy\u2019n eu cael yn y gwaith yw\u2019r cyfle i rannu fy ffydd gydag eraill, ac yn aml iawn rwy\u2019n gweld fod pobl yn ymwybodol o farc y cre\u0308wr yn eu bywyd. Mae\u2019n wir fod y rhan fwyaf o bobl Cymru wedi troi eu cefn ar y duw barf wen traddodiadol Cymreig-Gristnogol, ond nid oes modd iddynt anwybyddu eu Cre\u0308wr yn yr un modd. Dro ar o\u0302l tro rwy\u2019n gweld na all rhywun dderbyn mai marwolaeth yw\u2019r diwedd, a\u2019u bod yn gwrthod y syniad mai dim ond yr hyn a welwn ni sy\u2019n real. Mae Duw wedi rhoi tragwyddoldeb yng nghalon pob un, a\u2019n gwaith ni yw ceisio dangos iddynt fod Duw yn nes atynt nag y maent yn ei sylweddoli. Trasiedi fawr ein cymdeithas yw bod y diafol wedi twyllo cynifer i feddwl fod Duw yn ddiwerth bell i ffwrdd mewn cwmwl, er bod calon pob un ohonom yn ymwybodol ac yn gweiddi allan am y realiti o\u2019i adnabod."}, {"text_idx": "#000018", "text": "Mae\u2019r Cristion wedi ei ryddhau i fywyd o ddiolchgarwch. Mae\u2019r dyddiau o chwilio am Dduw yn y tywyllwch wedi mynd heibio. Mae\u2019r dyddiau o geisio ennill ffafr Duw drwy ein gweithredoedd wedi mynd. Rydym yn rhydd i fywyd o ddiolchgarwch llwyr. Mae Duw, yn Iesu, wedi rhoi cymaint i ni ac wedi\u2019n bendithio yn y fath fodd nes ei bod hi\u2019n amhosibl i ni beidio a\u0302 diolch; a dyma\u2019r gyfrinach i fyw yn ein cymdeithas ni heddiw. Pan fyddwn yn atgoffa ein hunan o\u2019r cyfan y mae Duw wedi ei wneud trosom a\u2019i roi inni, fe sylwn yn fuan iawn mai braint yw cael bod yn blentyn iddo yng Nghymru 2018 ac na fydd dim byd yn ormod o aberth wrth fyw mewn diolchgarwch i\u2019r hwn sydd wedi ein caru ni gymaint."}]